section_heading: Produkcija
paragraph_text: Manje od mjesec dana nakon što je izdana knjiga 1956. godine, producent Jerry Wald otkupio je prava od autorice Grace Metalious za 250 tisuća dolara i zaposlio je kao savjetnicu na filmu, iako nije imao namjeru dopustiti joj da na bilo koji način pridonese samoj produkciji. Sama njezina prisutnost u Hollywoodu osigurala je filmu dodatni publicitet, ali se Metalious uskoro počela nelagodno osjećati u velikom gradu. Užasnuta ublaženom adaptacijom njezine knjige od strane scenarista Johna Michaela Hayesa (koji je bio prisiljen tako raditi zbog koda Hays) te njegovog prijedloga da za ulogu Normana Pagea uzmu glumca Pata Boonea, Metalious se vratila kući u gradić Gilmanton, država New Hampshire. U konačnici je sveukupno zaradila 400 tisuća dolara od profita filma kojeg je mrzila.<ref>The Bad and the Beautiful: Hollywood in the Fifties by Sam Kashner and Jennifer MacNair, W.W. Norton & Company, Inc., 2002, pp. 248-251, ISBN 0-393-04321-5